ועדת הכספים, כנסת 25, פרוטוקול מספר 144, 2023-05-10 00:00

ינון אזולאי: לילה טוב לכולם, אני פותח את הדיון, פרק כ' (רשויות מקומיות), קרן הארנונה

דוד ביטן: כיוון שאני לא הייתי בדיונים, אפשר לקבל מידע על העניינים?      

שרן השכל: לפני כן אני מבקשת הצעה לסדר

ינון אזולאי: אין הצעה לסדר בשעות כאלה

שרן השכל: אין דבר כזה

ינון אזולאי: מה זה אין דבר כזה?      

שרן השכל: גם אי אפשר לעשות מחטפים כאלה באמצע הלילה, ינון

מיכל שיר סגמן: אנחנו גם באירוע של אמצע הלילה, גם באירוע של מבצע צבאי, באירוע שבו ראשי הרשויות לא יכולים להשתתף בו, באירוע שבו אין הסכמות, באירוע שהוא פוליטי פנימי

ינון אזולאי: תודה

מיכל שיר סגמן: מה זה תודה? זה לא ברמת התודה

שרן השכל: לא, ינון, זה לא יכול להיות שקורה דבר כזה

ינון אזולאי: תני לשרן, היא הייתה לפנייך

ינון אזולאי:  תני לה לדבר

שרן השכל: לא יכול להיות שקורה דבר כזה, הדבר הזה הוא לא פחות ממחטף

שרן השכל:  אמצע הלילה, פתאום מודיעים על ישיבה בעניין הארנונה, ראשי רשויות בכל הארץ, התושבים שם נמצאים תחת מתקפות טילים, צריכים לנהל את האירוע, קו ראשון, ומה אתם מצפים, שתוך עשר דקות הם יגיעו לפה לוועדה בירושלים? תגידו לי, לא איבדתם את הבושה? באמצע מבצע צבאי, טילים על מדינת ישראל, פגעו באשקלון, בשדרות

שרן השכל:       הייתה לך פה שורה של ראשי רשויות שישבו פה בוועדה, שרצו לקחת פה חלק, למה? כי אתם גונבים להם עכשיו את התקציב של הילדים שלהם, לחינוך, לתשתיות

שרן השכל:  מי ימגן עכשיו את העוטף? תמיר עידאן, שי חג'אג', ישבו פה מהבוקר עד הלילה בגלל זה ואתה מצפה שהם עכשיו תוך עשר דקות יגיעו לפה?      

ינון אזולאי: שרן, תודה רבה

שרן השכל: לא, ינון, אתה לא יכול לקיים את הדיון הזה עכשיו

שרן השכל:  אתה לא יכול - - -     

מיכל שיר סגמן: אבל זאת בדיוק הבעיה של הממשלה הזאת, שהיא חושבת שהכול מסתכם בסרטונים של דקה ואנחנו עוד פעם באירוע פוליטי

ינון אזולאי: שרן כיבדה אותך, היא לא הפריעה לך, אל תפריעי לה

שרן השכל: אין פה אנשי מקצוע, אנשי הרשויות לא נמצאים פה

שרן השכל:  אתם אשכרה עושים להם מחטף על הראש שלהם

שרן השכל:  הם לא כאן כדי להגן על עצמם

ינון אזולאי: נכון, תודה

ינון אזולאי:  מיכל, בבקשה

מיכל שיר סגמן: אנחנו עוד פעם מוצאים את עצמנו באירוע פוליטי פנים ליכודי, פנים קואליציוני, ובמקום לפתור לעצמכם את הבעיות מבפנים על הקרעים של חוסר היכולת שלכם למשול ברמה המינימלית ביותר אתם משתמשים שוב באזרחי ישראל ובמקרה הזה גם בראשי הרשויות באופן הציני ביותר

מיכל שיר סגמן:  אנחנו בערב של מבצע צבאי, כפי שחברתי אמרה, טילים נורים על בתים של אנשים, ראשי הרשויות נאלצים לרוץ לפתוח מקלטים, להרגיע את התושבים שלהם, ובמקום זה הם צריכים לרוץ לכאן וחלקם לא יכולים, כדי להגן על התושבים שלהם

מיכל שיר סגמן:       זו רמה ביזיונית שלא ידענו כמותה מעולם

מיכל שיר סגמן:  איך אתם יכולים לקום ולהסתכל בכלל לאזרחים בעיניים? עוד על אירוע שהוא פוליטי

מיכל שיר סגמן:  אין לכם שום הסכמות, אתם בלילה הזה לא הגעתם לשום הסכמות, אתם כשכשתם בזנב ולא התייחסתם למילה ממה שראשי הרשויות פה אמרו, מילה

מיכל שיר סגמן:  אתם משתמשים בהם בציניות בלילה הזה

שרן השכל: אתה מרגיש בנוח עם הדבר הזה?      

מיכל שיר סגמן: לילה של מבצע צבאי הפך להיות ללילה פוליטי ציני

מיכל שיר סגמן:  שוב של מפלגת הליכוד עם הניהול הכושל של הקואליציה

מיכל שיר סגמן:  זה האירוע שקורה פה הלילה

ינון אזולאי: מיכל, תודה רבה

שרן השכל: - - - יושבים פה ראשי רשויות שלכם שיכולים עכשיו להגיע לירושלים

שרן השכל:  אתה מרגיש בנוח עם המחטף הזה?      

ינון אזולאי: תודה

ינון אזולאי:  ביטן, ביקשת תקציר, זה התקציר של כל הדיונים

שרן השכל: אתה לא תילחם בשביל הרשויות שלכם?      

מיכל שיר סגמן: רואים פה את חברי הכנסת מהקואליציה הולכים עם הראש מורכן כי הם יודעים באיזה אירוע הם נמצאים, הם יודעים את האירוע הביזיוני הזה

מיכל שיר סגמן:  אף אחד לא מסכים איתכם, אף לא אחד

שרן השכל: תגיד לי, רביבו, לוד, אין טילים באזור שלכם? בחיאת

ינון אזולאי: תודה, מיכל, שרן

מיכל שיר סגמן: ראש רשות, לא נותנים לו זמן להגיע, מודיעים לראש רשות ב-12 בלילה, בחצות הלילה מודיעים לראש רשות במדינת ישראל: תעזוב את התושבים שלך, עזוב שיורים עליך, תגיע לפה, הולכים לקחת לך את הכסף של הרווחה

שרן השכל: אופיר, איך אתם יכולים לשבת פה? בחיאת

מיכל שיר סגמן: זה האירוע

שרן השכל: לעשות מחטף באמצע הלילה

אופיר כץ: מה מחטף? מה, אתם לא היה לכם תקציב שישבנו פה בלילה? על מי את עובדת? מה את חושבת, שמישהו אוכל את הבלוף הזה?      

ינון אזולאי: אופיר, תגיד לי, זה משנה מה אתה עונה?      

שרן השכל: ראשי רשויות רצו להיות פה

מיכל שיר סגמן: אתה עכשיו קורא לראשי רשויות להגיע לכאן כדי להגן על עצמם

מיכל שיר סגמן:  אתה יודע שהם מתנגדים לדבר הזה, אתה יודע שאין הסכמות, אתה יודע שיש התנגדות

שרן השכל: מה נסגר איתכם? אתם לא יכולים לחכות לתשע בבוקר? תקדימו את זה לתשע בבוקר

אופיר כץ: אדוני היושב ראש, אתה מאפשר לי דקה להגיב?      

מיכל שיר סגמן: בושה וחרפה

ינון אזולאי: בוודאי, יו"ר הקואליציה, יש לך ארבע דקות

מיכל שיר סגמן: ערב של מבצע צבאי

אופיר כץ: אני רוצה לעדכן את חברת הכנסת מיכל שיר וחברת הכנסת שרן השכל, שהן אמרו שכל הרשויות נגד וזה פוגע בכל הרשויות וחשוב לנו הפריפריה

אופיר כץ:  אז אני רוצה להקריא מספר דוגמאות של רשויות שהולכות ליהנות ולהרוויח כסף שמאוד מאוד חשוב להם

מיכל שיר סגמן: למה הם לא כאן הערב? אולי הם הלכו לשמור על התושבים שלהם במקום לרוץ לוועדת הכספים בחצות?      

ינון אזולאי: מיכל, אין הצבעה ואני לא רוצה לקרוא לך בקריאה שלישית בשביל להוציא אותך, אני מכבד

ינון אזולאי:  עזבי, כיבדו, שמעו, תני לו גם לדבר

מיכל שיר סגמן: אותי אתה לא תוציא, אתה תצטרך להוציא את כל ראשי הרשויות

ינון אזולאי: מה, הם ייצאו איתך כולם? אז אולי נסיים את הדיון יותר מוקדם

ינון אזולאי:  אופיר

אופיר כץ: אז שמעתי שחשוב לאופוזיציה מאוד הפריפריה, הם אמרו הרבה פריפריה ומצד שני הם מתנגדים לחוק בכל כוחם

מיכל שיר סגמן: אנחנו עם ראשי הרשויות

אופיר כץ: בואי אני אגיד לך נגד מי את עכשיו

אופיר כץ:  הדרום, אמרת, כן

אופיר כץ:  אופקים, נתיבות, שדרות, אור עקיבא, בית שמש, דימונה, טירת הכרמל, מגדל העמק, מעלות, נהריה, נוף הגליל, עכו, עפולה, צפת, קרית אתא, קרית ביאליק, קרית מלאכי, קרית שמונה ורמלה

אופיר כץ:  כל אלה רשויות שאמורות להכניס לקופה שלהם בזכות החוק הזה כסף שמאוד – למה את צוחקת? זה מצחיק אותך? עובדות זה מצחיק אותך?      

שרן השכל: ישבו פה ראשי ערים, באר שבע, אילת, שדות נגב

מיכל שיר סגמן: העוטף

שרן השכל: עוטף עזה

שרן השכל:  יושבים פה - - -     

אופיר כץ: ומה עם כל אלה שהקראתי? למה את לא מתייחסת לכל מה שהקראתי עכשיו?      

שרן השכל: הם יושבים פה ומספרים לך איך אתה פוגע בהם

אופיר כץ: שדרות זה מרכז תל אביב?      

שרן השכל: אתה יודע מה? באמצע הלילה - - -     

חיים גבתי: חבר'ה, רק הערה אחת

שרן השכל: למה אתם לא מחכים למחר בבוקר? יש דיון מחר בבוקר

ינון אזולאי: תכבדו, ביבס

ינון אזולאי:  תנו ליושב ראש השלטון המקומי, הוא רוצה להגיד משהו

ינון אזולאי:  בבקשה, ביבס

שרן השכל: יש מחר בבוקר דיון, למה אתם לא מחכים למחר?      

ינון אזולאי: גם מחר יהיה

ינון אזולאי:  אנחנו מפרגנים, רוצים גם הלילה וגם מחר

מיכל שיר סגמן: למה שאתם עושים הערב קוראים מחטף

מיכל שיר סגמן:  יש לזה שם וקוראים לזה מחטף, מה שאתם עושים פה הלילה

ינון אזולאי: זה ממש מחטף, אני אומר לך

שרן השכל: פשוט מחטף, כן, כן, כן

שרן השכל:  זה כל כך טוב שצריך לעשות את זה באמצע הלילה

ינון אזולאי: אם זה היה מחטף לא הייתן מחכות פה עד עכשיו, הייתן הולכות ואז פתאום – אתן ידעתן שהולך להיות פה דיון

מיכל שיר סגמן: מחטף, מחטף

מיכל שיר סגמן:  כי למדנו לא לסמוך עליכם ואנחנו לא נפקיר

שרן השכל: תקשיב, זה מחטף, זה לא היה בסדר היום, אתם הוספתם את זה אחרי זה

חיים גבתי: אדוני היושב ראש - - -      

שרן השכל: איפה גפני?      

מיכל שיר סגמן: מה היה בסדר יום? די, די, לא היה

יצחק פינדרוס: תפסיקי לשקר, זה היה בסדר יום שקיבלת אתמול בבוקר

מיכל שיר סגמן: אנחנו נשארנו כאן כי אנחנו לא סומכות עליכם, זאת הסיבה שנשארנו כאן

שרן השכל: איפה גפני, פינדרוס? למה הוא לא נמצא פה?      

יצחק פינדרוס: תפסיקי כבר

יצחק פינדרוס:  היה לך סרטון לפייסבוק, סיימת, די

שרן השכל: בוא תספר לנו למה גפני לא כאן

ינון אזולאי: פינדרוס, תודה

ינון אזולאי:  שרן, תודה

ינון אזולאי:  חיים ביבס, אתה ואחר כך עוברים להמשך הדיון

חיים גבתי: חברים, אני רוצה קצת לעשות סדר

חיים גבתי:  נכון שהאוצר בא, עשה איזה פשרה עם עצמו, הציג את הנתונים, אלה הנתונים שהם אולי מקובלים עליו, לא עלינו, ואמרתי בצורה ברורה שעם כל הכבוד בנתונים האלה אנחנו, כשאני שם אותם, אני יכול לקרוא לכם את כל הרשויות שבסוף באמת נפגעות, 68

חיים גבתי: 5% תושבי מדינת ישראל

חיים גבתי:  שלא תטעה, אופיר, לרגע, הם נתנו לך משהו שאין לו שום סימוכין במציאות והיום - - -     

אופיר כץ: לא, חיים, הרשויות שהקראתי זה גם מהרשימה שלכם

מיכל שיר סגמן: אבל יש שני נוסחים, מאיזה נוסח אתה קורא?      

אופיר כץ: רגע, אני רוצה לענות למיכל שיר

אופיר כץ:  הרשויות שהקראתי - - -     

מיכל שיר סגמן: יש שניים, מה אתה קורא?     

אופיר כץ: אני אגיד לך מה קורה, הרשויות שהקראתי נמצאות בשתי הרשימות

חיים גבתי: הרשויות שהקראת, באמת, עם כל הכבוד, יש עוד רשויות בפריפריה, בית שאן לדוגמה, שבשני המודלים, כל מודל שאתה מציג, מפסידה, ירוחם אותו דבר

חיים גבתי:  ואני לוקח רשויות פריפריאליות גדולות שנמצאות – אני לוקח את לוד שמפסידה, לוקח את אשקלון כמובן ואת אשדוד ולוקח את חדרה, לוקח רשויות שמפסידות ומאוד

חיים גבתי:  לכן המודל שהם נתנו לך הוא מודל שהם עשו בשביל מה שנקרא לצאת ידי חובה

חיים גבתי:       אנחנו ישבנו כל הלילה, אחרי שקיבלנו רק בעשר וחצי, הרי אמרו שלא יתקיים משא ומתן, בעשר וחצי אתמול בלילה, אחרי שאני ישבתי עליך ואתה ישבת עליהם, רק הגיעו הנתונים

חיים גבתי:  אמרו ב-11, רצו לנהל משא ומתן, על מה ינהלו משא ומתן, על דף ריק? לכן אנחנו בעשר וחצי ישבנו, קיבלנו קובץ PDF שכדי לעבוד - - -     

אופיר כץ: שיהיה לך נוח לעבוד

חיים גבתי: כן, בדיוק, שיהיה נוח לעבוד, אז עבדנו כל הלילה

חיים גבתי:  הרי אין להם מספיק הגינות לתת לך קובץ אקסל אמיתי כדי שתושבי מדינת ישראל יידעו מה הנוסחאות

חיים גבתי:  ישבנו כל הלילה, הכנו את הנתונים, עשינו את ההשוואה אחד לאחד

חיים גבתי:  אני אומר לך בצורה ברורה, כדי שתבין שהנתונים שנתנו לך הם לא נכונים, קודם כל הם לקחו והגדילו ב-33% את ההיתרים כדי לייצר את המספרים האלה

חיים גבתי:  אין 80,000 היתרים בשנה, היום יש 61, כשיש דוח של המועצה הלאומית לכלכלה שהציגו שאנחנו נמצאים כבר בתחילת הירידה מתחת ל-60,000 היתרים בשנה

חיים גבתי:  זאת אומרת כבר מראש המודל זה לא המודל

חיים גבתי:  זה אחת

חיים גבתי:      אחר כך אנחנו לוקחים ומכניסים פנימה את נושא הריבית והאינפלציה שבסופו של דבר גם מקטין את כמות ההיתרים

חיים גבתי:  כשאתה לוקח את כל הנתונים - - -     

יצחק פינדרוס: חיים, אז למה אתה כועס? אם זה לא נכון אז אתה תקבל חזרה את הכסף

חיים גבתי: אל תפריע, לא הפרעתי לך אף פעם

חיים גבתי:  בסופו של דבר, אדוני היושב ראש, אני מסתכל - - -     

מיכל שיר סגמן: מה אכפת להם? הם בסוף יביאו בובות שיגידו כן, אמן ויצביעו על הכול

חיים גבתי: באנו היום, ישבנו למשא ומתן אמיתי

חיים גבתי:  ישבנו, אחרי שהם ראו את נתוני ההשוואה שעשינו לקחו את הרגליים, הם אמרו שהם יוצאים, אוכלים וחוזרים, לא חזרו

חיים גבתי:  בקיצור, רק עכשיו, בשעות האחרונות, ישבנו ודיברנו ברצינות פעם ראשונה

חיים גבתי:  היינו מוכנים ללכת לשני מודלים, מודל אחד שבו אנחנו, רק רשויות יציבות ואיתנות, נותנים סכום כסף שנתי על פני עשר שנים, ודאות של 1

חיים גבתי: 2 מיליארד, זה אומר לחלק לעשר, נותנים להם שיחלקו את זה בסוציו 1 עד 4

חיים גבתי:       במקביל לקחנו בתוך המודל שלהם את ההפחתות האמיתיות שאפשר באמת – רבותיי, מדובר פה באחוזים שבעולם התחתון, בשוק האפור, במאפיה, לא לוקחים אחוזים כאלה

חיים גבתי:  זה בושה וחרפה

חיים גבתי:  אני מסתכל, לקחת הלוואה כבר בגופים האלה הרבה יותר קל

חיים גבתי:  לכן כשאני רואה את כל הנתונים אני אומר, רבותיי, תזכרו דבר אחד, אנחנו נלך לקרב עד הסוף, יכול להיות שנפסיד בקרב, אין לי מושג, יכול להיות שחברי הכנסת לא יישברו, אבל יש דבר אחד ברור, המודל כמו שהם רוצים זה מודל לא רק שלא יעבוד אלא הוא יביא להחרבה מלאה שכשיבינו את זה הנזק יהיה כזה שלא נוכל לחזור

חיים גבתי:       לכן הצענו פשרות שכולם משחקים עם עצמם, אבל אני אומר לכם, רבותיי, דעו לכם שמה שקורה פה זה אחד הדברים שלא קרו מעולם מכיוון שהיה פה דיון, היה פיצול, לקחו את החוק שפוצל - - -     

ינון אזולאי: חיים, מכירים

חיים גבתי: לא, לא מכירים

חיים גבתי:  הכניסו חוק מנוסח חדש שהיה צריך לעבור דרך המליאה, לחזור לוועדת הכנסת בצורה חוקית ומסודרת

חיים גבתי:  שאלנו כמה פעמים את היועצת המשפטית שאמרה בצורה ברורה שזה התהליך וכולם מתעלמים

חיים גבתי:  רק שתדעו

ינון אזולאי: תודה רבה

שרן השכל: אני מבקשת שאלה ליועצת המשפטית לגבי החוקיות של הדיון הזה

שרן השכל:  אני מבקשת מהיועצת המשפטית - - -     

יצחק פינדרוס: הדיון היה - - -     

שרן השכל: אני לא שאלתי אותך, אני שאלתי את היועצת המשפטית

שרן השכל:  עם כל הכבוד, יש שתיים שנמצאות פה כרגע

שרן השכל:  יש לנו אירוע, אמצע הלילה, עשרות ראשי רשויות פנו במכתבים ליושב ראש ועדת הכספים גפני במטרה לדחות את הדיון כי מדינת ישראל תחת מתקפת טילים

שרן השכל:  הם צריכים לנהל את האירוע בקו ראשון אל מול התושבים שלהם, איך יכול להיות שפתאום באמצע הלילה, בעשר דקות, מנסים להזעיק אותם כאשר שלושה דיונים - - -     

ינון אזולאי: אז מה השאלה? שאלה, שאלה

ינון אזולאי:  תקצרי, מה השאלה?      

שרן השכל: אני שואלת, כבר שלושה דיונים ראשי הרשויות ביקשו את הנתונים שהם כביכול עכשיו מציגים ולא הביאו אליהם - - -     

ינון אזולאי: זה סיפור, זה לא שאלה

ינון אזולאי:  אנחנו מכירים מה שקרה, תיתני לנו גם מה שקרה היום בכל הדרום?      

שרן השכל: גפני הבטיח להם לדבר כאשר יביאו את הנתונים והם לא יכולים להיות כאן

ינון אזולאי: אז הם ידברו מחר בבוקר

שרן השכל: אני מבקשת לדעת האם הדיון הזה בכלל חוקי והאם הוא יעמוד בסוף במבחן

מיכל שיר סגמן: אתה רוצה שאחרים ישלחו להם סיכום שיעור? מה זה השטויות האלה?     

ינון אזולאי: תודה

ינון אזולאי:  היועצת המשפטית, רוצה לענות?      

שגית אפיק: כן

שגית אפיק:  נתחיל כך

שגית אפיק:  קודם כל הדיון כפי שאישרתי אותו לך, ממלא מקום יושב ראש ועדת הכספים, הוא עד 12 וחצי, הוא דיון בלבד וללא הצבעה

שגית אפיק:  הדיון בנושא קרן הארנונה היה לאורך כל היום על סדר היום, הרשויות המקומיות, הנציגים שלהם הסתובבו כאן, היו במשאים ומתנים

שרן השכל: אבל רובם בבית

מיכל שיר סגמן: לא כולם, לא נכון

שגית אפיק: בין בחדרים פנימיים ובין בחדר הוועדה

שגית אפיק:  סביר להניח שישנם עוד נציגים

מיכל שיר סגמן: לא כולם

מיכל שיר סגמן:  תומר גלאם, אשקלון, היה נוכח קודם, לא נוכח היום

מיכל שיר סגמן:  תמיר עידאן מהעוטף לא הגיע, לא יכול להגיע

ינון אזולאי: מיכל, ביקשתם תשובה?      

מיכל שיר סגמן: רז קינסטליך, ראשון לציון, היה עסוק בלפתוח מקלטים

אופיר כץ: אבל אי אפשר ככה שלכל מי שמדבר היא מפריעה

ינון אזולאי: מיכל, תודה רבה

מיכל שיר סגמן: כרמל שאמה, רמת גן, היה עסוק בלפתוח מקלטים

ינון אזולאי: מיכל, אני קורא לך פעם ראשונה לסדר

ינון אזולאי:  תודה

ינון אזולאי:  היועצת המשפטית, תסיימי, ואם לא, אנחנו עוברים להקראה, הם לא רוצים לשמוע את התשובה

שגית אפיק: משזה היה על סדר היום ומשאנחנו נמצאים בלוחות זמנים של חוק הסדרים ודיונים מואצים שנעשים כבכל שנה לצד חוק התקציב בצורה שהיא מואצת יותר, בלו"ז צפוף, אני אישרתי לקיים את הדיון הזה, כמו שאמרתי, עד השעה 12 וחצי

שגית אפיק:       לגבי העניין של הנוסח, אני גם אתייחס

שגית אפיק:  כמו שאמרתי קודם בישיבה האחרונה בעניין הזה, נעשה פיצול בוועדת הכנסת שהבחין בין הקרן, מועצת הקרן וכל מה שקשור בקרן, הקמתה, מטרותיה, לבין הנוסחה של ההקצאה והנוסחה של ההפרשה

שגית אפיק:  בעוד שכל נושא הקרן פוצל להליך חקיקה רגיל, כל נושא הנוסחה נשאר כחלק מהצעת חוק ההסדרים

שגית אפיק:  הסיכום היה שהדיון בוועדת הכספים יהיה בהתאם לנוסח הכחול של הנוסחה, ככל שהוועדה תגיע להסכמות ביחס לנוסחה היא תוכל לקבל החלטות כיצד היא רוצה להמשיך ולקדם את הליכי החקיקה ביחס לקרן, שעברו, כמו שאמרתי, להליך חקיקה רגיל

שגית אפיק:       משהובא נוסח שמתקן את הפרק שעוסק בנוסחה, אמנם אפשר לטעון ביחס אליו נושא חדש, אני מודה שאני לא רואה בזה נושא חדש משום שהתיקונים שנעשו בנוסח הם תיקונים כאלה שלמעשה משנים את הנוסחה, מסוג התיקונים שאפשר היה לעשות בתוך הוועדה, מחוץ לוועדה, וכמובן שצריך לדון עליהם מתחילתם ועד סופם, משלא תהיה הסכמה ביחס אליהם עדיין הנושא של הקרן יישאר בהליך חקיקה רגיל

שרן השכל: אבל הדיון עצמו היה אמור להתקיים מסביב לנתונים

ינון אזולאי: תודה רבה

ינון אזולאי:  אני מבקש לגשת להקראה, משרד האוצר

שרן השכל: נכון האוצר היה מחויב להגיע עם נתונים?      

שגית אפיק: הבקשה הייתה שהאוצר יביא נתונים, את צודקת

שרן השכל: ועכשיו מנסים לדון באותם נתונים ובעצם אותם ראשי רשויות שהיו צריכים להגיב לזה לא יכולים להגיע לדיון הזה

שגית אפיק: הדיון יתחיל היום ויימשך מחר

עופר בן אליעזר: כבוד היושב ראש, רק משהו קטן

עופר בן אליעזר:  כשמדברים על עוד יחידות דיור צריך לזכור שב-21' ו-22' הגיעו למעל ל-70,000 יחידות דיור כשבעצם לכאורה אין הצדקה בכלל לקרן הזו, ודבר שני, בדוח מבקר המדינה נכתב בפירוש שהעיכובים זה הסיפור שמשרד האוצר לא עומד בהסכמי הגג ולא נותן את התקציבים להסכמי הגג

ינון אזולאי: תודה רבה, אמרנו את זה בדיונים

ינון אזולאי:  בבקשה להתחיל הקראה

שקד כסלו: סעיף 7 בנוסח הקודם, סעיף 6 בנוסח נוכחי, מקורות הקרן

שגית אפיק: איזה נוסח את קוראת? שנבין

שרן השכל: ולנו אין שום נוסח מול העיניים

מיכל שיר סגמן: זה פשוט ניהול הזוי, אין לנו נוסח, זה לא דיון מסודר

קריאה: הנוסח נשלח לחברי הוועדה בצהריים

מיכל שיר סגמן: לא, זה לא דיון רציני

מיכל שיר סגמן:  אתה לא מזלזל בי, אתה מזלזל בכנסת ישראל, אתה מזלזל בראשי הרשויות בישראל

מיכל שיר סגמן:  אתה מזלזל באנשים שיושבים פה מסביב לשולחן, מה זה הדבר הזה?      

משה סולומון: אבל נעשו שינויים בנוסח הזה לעומת הנוסח הכחול, איך אנחנו ממשיכים בסעיף?      

מיכל שיר סגמן: אולי שיקרו לכם גם אז ואין את השינויים האלה

חיים גבתי: עשו שינויים בסעיפים כדי להתאים אותם לבטל בעצם את החלק שפוצל

מיכל שיר סגמן: זה לא עם השינויים

מיכל שיר סגמן:  נכנסו שינויים חדשים ופה אין שינויים

איציק אשכנזי: היושב ראש, אל תיכנע ללחצים, ההתנהלות לא תקינה

איציק אשכנזי:  אל תיכנע להם

שרן השכל: איזה מתקפה, בחיי

מיכל שיר סגמן: זה ממש ביזוי הכנסת, אני לא מבינה את זה

איציק אשכנזי: אדוני היושב ראש, אל תיכנע להם, הם מסיחים את דעתך

שרן השכל: איבדתם את כל הבושה

ינון אזולאי: שרן, תודה

ינון אזולאי:  איזה נוסח?      

שגית אפיק: הנוסח שמשרד האוצר שלח אחר הצהריים שהחל עליו כבר הדיון

ינון אזולאי: יש את זה בטאבלט

שגית אפיק: מירה, אני מסכימה שייתכן שלאור השינויים נצטרך לחזור ולהקריא חלק מהסעיפים שכבר הקראנו, אני מסכימה עם זה, גם אני שמתי לב לזה

מיכל שיר סגמן: אז מה בוער עכשיו? תתקנו, תכניסו את הסעיפים

שרן השכל: תכינו נוסח על מה אנחנו הולכים לדון

ינון אזולאי: מיכל, באמת

ינון אזולאי:  אתם רואים שאני מתאפק ואני לא רוצה להוציא אתכן ואני לא מעיר לכן, אז מספיק, תכבדו

שרן השכל: אבל ברור, תוציא אותנו, יהיה לך הרבה יותר קל להקריא את זה, פשוט תוציא את כולם, את אנשי המקצוע, אותנו, תקריא ונגמר הסיפור

ינון אזולאי: שרן, זה לא מכבד אותך

מיכל שיר סגמן: לא, הדיון הזה לא מכבד אותנו

ינון אזולאי: ההתנהגות הזאת לא מכבדת אותך

מיכל שיר סגמן: לא, אותנו

שרן השכל: אתה מקיים דיון אפילו בלי נוסח, אתה מביא נתונים - - -     

ינון אזולאי: תודה

ינון אזולאי:  הבנתי

ינון אזולאי:  תודה רבה

ינון אזולאי:  אתם יודעים על איזה נוסח מדובר? אמרה היועצת המשפטית מה שאמרה

יצחק פינדרוס: מה שנשלח לכל חברי הוועדה

יצחק פינדרוס:  מה שנשלח בטאבלט

חיים גבתי: אדוני היושב ראש, אני רוצה רק להבין איך מצביעים על נוסח - - -     

ינון אזולאי: חיים, מירה שואלת שאלה

ינון אזולאי:  רק רגע, חיים

ינון אזולאי:  מירה, בבקשה

משה סולומון: היו לי הערות לסעיפים 6 ו-7 לנוסח הכחול, והדיון הקודם, לא זה של הצהריים, אלא האחרון שלפניו, הסתיים לפני שניתנה לי ההזדמנות

משה סולומון:  יושב ראש הוועדה, חבר הכנסת גפני, אמר שאנחנו נוכל להתייחס לסעיפים האלה כי הם הוקראו ועדיין לא נתנו התייחסות - - -     

שגית אפיק: לאיזה סעיף הגענו, שלומית, בדיון, לפני הדיון היום? צריך לחזור להתחלה

שולמית אלוני: מה שצריך לעשות זה כזה דבר, אתם תקריאו

שולמית אלוני:  נחזור להתחלה, אתם תקריאו, הנוסח מופיע ב'עקוב אחר שינויים', רואים את השינויים מהנוסח הכחול

שולמית אלוני:  תקריאו את התיקונים שעשיתם בנוסח הכחול, תסבירו את מהות התיקונים ואז נתכנס חזרה לאזור סעיף 6 שבו חל השינוי, ומירה, את תוכלי להעלות את כל השאלות

שרן השכל: ואנחנו מבקשים נוסח עם תיקונים

ינון אזולאי: להתחיל בבקשה

ינון אזולאי:  ולא להפסיק, מי שלא רוצה לשמוע שלא ישמע

שקד כסלו: אני מתייחסת כרגע רק לסעיפים שבהם נעשו תיקונים

שקד כסלו:  סעיף 2, הגדרות

שקד כסלו:  בהגדרה של הוצאות התפעול של הקרן - - -     

מיכל שיר סגמן: רגע, אלה תיקונים שהם עם הסכמות?      

ינון אזולאי: בבקשה, תמשיכי

מיכל שיר סגמן: לא, אני רוצה להבין מה היא מקריאה

קריאה: אין הסכמות

מיכל שיר סגמן: אבל אני רוצה להבין מה היא מקריאה

ינון אזולאי: אני מבקש לא להפריע

ינון אזולאי:  זה תיקונים שלהם

שקד כסלו: ההגדרה מועצת הקרן - - -     

מיכל שיר סגמן: לא הבנתי, זה תיקונים של מי?      

ינון אזולאי: תמשיכי

מיכל שיר סגמן: אני שואלת

שגית אפיק: הנוסח הזה נשלח על ידי משרד האוצר

מיכל שיר סגמן: אבל זה היה בלי הסכמות עם ראשי הרשויות

שגית אפיק: נכון, נכון

שגית אפיק:  רגע

מיכל שיר סגמן: אז על מה הם ישבו עכשיו בחוץ שעתיים?      

שגית אפיק: אנחנו לא יודעים על מה הם ישבו, אנחנו יודעים מה יש בפני הוועדה

שגית אפיק:  נשלח היום אחר הצהריים נוסח על ידי משרד האוצר

שגית אפיק:  הנוסח כולל תיקונים

שגית אפיק:  אני לא יודעת על מי - - -     

מיכל שיר סגמן: אבל תיקונים של מי?      

שגית אפיק: רגע

שגית אפיק:  אני לא יודעת על מי הם מוסכמים ועל מי הם לא מוסכמים

שגית אפיק:  הם בקשה של משרד האוצר לשנות את הנוסח הכחול שהוא הביא בעצמו בפני הוועדה

שגית אפיק:  אנחנו, על אף ש - - -     

מיכל שיר סגמן: האוצר מנהל משא ומתן עם עצמו?      

ינון אזולאי: רק רגע, מיכל, את לא נותנת שיענו לך

ינון אזולאי:  באמת, יש גבול

אופיר כץ: זה בלתי אפשרי

שגית אפיק: אולי, אני לא יודעת

מיכל שיר סגמן: זה לא על דעתם

יצחק פינדרוס: לא אמרתי על דעתם, היה לי ספק ש - - -     

שגית אפיק: למרות שהגענו כבר בהקראה לסעיף 6 ולכאורה ניתן היה להמשיך מסעיף 7 אנחנו מציעות לחזור אחורה מכיוון שיש תיקונים לנוסח ולהסביר מחדש

שגית אפיק:  נעבור על הסעיפים, נשאל את השאלות, נקבל את התשובות, גם חברי הכנסת, גם הייעוץ המשפטי, גם הנציגים המקצועיים

שקד כסלו: עד סעיף 6 כל התיקונים מתייחסים לפיצולים שנעשו

שקד כסלו:  בסעיף 2 הגדרות, ההגדרה הוצאות התפעול של הקרן - - -     

שרן השכל: רגע, אבל יש פה כבר בהגדרות בסעיף 2 - - -     

שקד כסלו: כל הוצאה של הקרן הנדרשת לביצוע מטרותיה לפי חוק זה

שקד כסלו:  ההגדרה מועצת הקרן נמחקה

שקד כסלו:  בסעיף 4, כספי הקרן

שגית אפיק: רגע, לא, אל תסבירי ככה

שגית אפיק:  ההגדרה מועצת הקרן, מה זה נמחקה? היא בחלק המפוצל

שגית אפיק:  היא לא נמחקה, היא נמצאת בחלק המפוצל

מיכל שיר סגמן: אתם הכנסתם כבר מה עושים עם הכסף?      

חיים גבתי: זה בדיוק מה שאני אומר

שגית אפיק: אני רק רוצה להסביר, החלק המפוצל מונח על שולחן הוועדה להליך חקיקה נפרד

שגית אפיק:  זה שהיא אומרת נמחק זה מכיוון שהוא לא היה לכתחילה חלק מהפרק הזה שנמצא כרגע בדיון כחלק מחוק ההסדרים

אליהו (אלי) רביבו: הוא מושאר במקומו

שגית אפיק: הוא נמצא באותו מקום שהוא היה, בהליך חקיקה רגיל, בחוברת כחולה נפרדת לקריאה הראשונה, בדיוק מה שהיה בוועדת הכנסת

משה סולומון: אז אם אפשר, בבקשה, סעיף 3 של הקמת הקרן, איך הוא נמצא בתוך הנוסח הזה אם הוא אמור להיות מפוצל? דילגנו ישר לסעיף 4, אבל בסעיף 3, מוקמת בזה הקרן

שגית אפיק: סעיף 3 פוצל

משה סולומון: אז איך זה נמצא פה?      

מיכל שיר סגמן: אבל זה נמצא פה, זה בדיוק העניין

עופר בן אליעזר: אם זה פוצל זה לא צריך להיות פה

עופר בן אליעזר:  או שזה פוצל או שזה לא פוצל

ינון אזולאי: סליחה, ראשי הרשויות, שאף אחד לא יתערב

משה פסל: אז למה היא מקריאה אם סעיף 3 פוצל?      

שגית אפיק: אני אומרת גם לנציגי משרד האוצר

אופיר כץ: מושיקו, היא לא מקריאה

שגית אפיק: סעיף 3 פוצל

שגית אפיק:  נעבור, תודה

משה פסל: אפשר שאלת הבהרה, האם לפי מה שלא פוצל, מה שנשאר, האם ניתן להקים את הקרן ולהתחיל לגבות?      

ינון אזולאי: זה בהמשך

מיכל שיר סגמן: התשובה היא כן, רק שאף אחד לא יודע מה עושים עם הכסף

משה פסל: אני שואל את היועצת המשפטית, מיכל

מיכל שיר סגמן: הם יכולים לגבות, זה האבסורד

משה פסל: מיכל, אני שואל את היועצת המשפטית

יצחק פינדרוס: זה לא נכון, עוד מהנתונים הלא נכונים שאת נותנת לוועדה

מיכל שיר סגמן: זה כן נכון

יצחק פינדרוס: לא, בחוק הראשי כתוב - - -     

משה פסל: האם ניתן לפי החוק שנשאר בחוק ההסדרים להתחיל להקים את הקרן ולגבות? כבוד היושב ראש, אפשר לקבל תשובה מהיועצת המשפטית?      

ינון אזולאי: כן, עוד מעט תקבל תשובה, הם ירשמו את כל השאלות שלכם

שקד כסלו: 4

שקד כסלו:  (א) כספי הקרן יוקצו לצורך מימוש מטרות החוק כאמור בסעיף 5

שקד כסלו:  מחקנו את סעיף 6

שגית אפיק: זה פוצל, סעיף 4 גם פוצל, הוא לא קיים

שקד כסלו: בסדר גמור

שקד כסלו:  סעיף 5, הקצאת כספי הקרן

שקד כסלו:  מחקנו את עד שנת 2028

שקד כסלו:  (א) על הקצאות כספי הקרן יחולו ההוראות כמפורט להלן

שגית אפיק: 3 ו-4 פוצל, אני אמרתי כבר שלוש פעמים

אליהו (אלי) רביבו: פוצל ולא אמור להיות פה

משה פסל: אז למה מקריאים מה שפוצל?      

שגית אפיק: אמרתי 3 ו-4 פוצל

שקד כסלו: אני לא ממשיכה להקריא את סעיף 5 כיוון שלא נעשו בו עוד שינויים

שגית אפיק: לא, יש עליו שאלות ותסבירי אותו

שולמית אלוני: תסבירי למה הורדתם עד שנת 2028

שקד כסלו: כיוון ששינוי כללי ההקצאה החל משנת 2029 ואילך היה נתון רק למועצת הקרן, לשרים אין סמכות בעניין, לאף אחד ממשרדי הממשלה אין סמכות בעניין ולכן ההוראות שקבועות כרגע בחוק, הוראות ההקצאה, הן אלה היחידות שיכולות לחול על כספי הקרן

שולמית אלוני: זאת אומרת אין סיבה להבחנה בין 2028 ל-2029 ולכן אתם מורידים את זה ומשאירים את זה כהוראה

שקד כסלו: נכון מאוד

משה סולומון: בוועדה כשהקריאו את הנוסח הכחול יושב ראש הוועדה הנחה להכניס לתוך החוק את המחויבות של האוצר לבצע השלמות עד 2029 לקרן ככל שיהיה צורך כמובן בהשלמות

יצחק פינדרוס: זה בחלק המפוצל

משה סולומון: לא, זה לא בחלק המפוצל, זה בחלק של הנוסחה שיושב ראש הוועדה הנחה

שגית אפיק: איזה השלמות? אני לא בטוחה שאני מבינה

שקד כסלו: את מתכוונת לשיפוי?      

משה סולומון: נכון

משה סולומון:  כאשר המענקים הם עולים על ההכנסות לקרן לפי החלטת הממשלה בנושא האוצר צריך להוסיף כספים לקרן כדי שהמענקים ישולמו במלואם וזאת עד לסוף 2028

שקד כסלו: הכוונה היא כזאת, אוצר המדינה ישפה את הקרן אם הסכום יפחת

משה סולומון: נכון

משה סולומון:  יושב ראש הוועדה הודיע כמה פעמים בדיון - - -     

שגית אפיק: שהסעיף הזה ייכנס

שגית אפיק:  שקד, איפה הסעיף שהובטח שיהיה בנוסח?      

שקד כסלו: כרגע הוא אינו בנוסח

שגית אפיק: כי? הוועדה מבקשת ו-?     

ינון אזולאי: כי מה, כי אתם רוצים להכניס את זה בסוף ולהגיד לנו - - -     

קריאה: בדיוק, אדוני היושב ראש

קריאה:  בדיוק זה העניין

שגית אפיק: אם יושב ראש הוועדה ביקש מהם נוסח הם צריכים להביא אותו, בכל הכבוד

ינון אזולאי: זה מה שאני אומר

שקד כסלו: זה צריך להמתין להסתייגויות

שגית אפיק: לא, זה לא צריך להמתין לשום הסתייגויות

שגית אפיק:  אם יושב ראש הוועדה הנחה אתכם, כמו שאתם יודעים להביא את התיקונים שאתם רוצים היה רצוי שתדעו להביא את התיקונים שהוועדה מבקשת

שגית אפיק:  זה לא מקובל

שגית אפיק:  את רוצה לנסח את זה עכשיו?      

ינון אזולאי: כן, מה זה רוצה? תנסחי

שגית אפיק: אני שואלת

ינון אזולאי: כן

שקד כסלו: אני מעדיפה להמשיך בהקראה

שגית אפיק: אנחנו לא

מיכל שיר סגמן: יש לכם את זה ביותר חאפ לאפ?      

קריאה: אדוני היושב ראש, אפשר לעשות את זה מחר

קריאה:  החיפזון מהשטן, חבל על הזמן

מיכל שיר סגמן: מה זה? זה מה שבוער?      

משה פסל: אדוני היושב ראש, עד הניסוח אפשר לשאול שאלה את היועצת המשפטית?      

ינון אזולאי: תעשו ניסוח עכשיו, תוך כדי

שקד כסלו: אם אני אעשה ניסוח אני לא אוכל להקריא

משה פסל: היא תעשה ניסוח, אפשר לשאול בינתיים שאלה, כבוד היושב ראש?      

שגית אפיק: אנחנו גם בחוק ההסדרים ניסחנו, הקראנו, עשינו, הכול בשביל שחוק ההסדרים פה יתקדם

משה פסל: אם החוק שנשאר ולא פוצל, האם ניתן להקים את הקרן ולהתחיל לגבות? שאלה פשוטה

משה פסל:  האם עם החוק שבתוך חוק ההסדרים, שלא פוצל, האם ניתן להקים את הקרן ולהתחיל לגבות?      

מיכל שיר סגמן: עכשיו תשאל לאן ה - - -     

משה פסל: אבל, מיכל, אני רוצה תשובה של היועצת המשפטית

מיכל שיר סגמן: אני רק נותנת לך את שאלת ההמשך

משה פסל: עזבי

מיכל שיר סגמן: היא תגיד לך כן ואז תשאל איפה הכסף

משה פסל: לא שמעתי את התשובה, אני מתנצל

משה פסל:  ראשי הרשויות יושבים פה והם לא מבינים האם אפשר עם החוק, זה דבר בסיסי, להבין את החוק, האם עם החוק הקיים שנשאר ולא פוצל ניתן להקים את הקרן ולהתחיל לגבות? כן או לא?      

ששון גואטה: הם לא יודעים לענות לך, אחי, הם לא עשו עבודה כזו עמוקה

משה פסל: אנחנו שואלים את היועצת המשפטית

קריאה: הם לא יכולים לגבות

מיכל שיר סגמן: לא, אתה אומר אסור להם, יש הבדל

משה פסל: אנחנו חושבים שעם מה שפוצל אי אפשר להתחיל לגבות

שרן השכל: אפשר להתחיל לגבות?      

שגית אפיק: שתענה ממשרד האוצר, אני אענה אחריה

ינון אזולאי: תשובה למה שחבר הכנסת פסל שאל וגם אנחנו מחכים לנוסח

שגית אפיק: אתם לא יודעים לנסח את זה עכשיו? אנחנו נדרשנו לאורך כל החודש הזה לנסח הרבה דברים עכשיו, על הרגע

שגית אפיק:  זה לא היה בשיח, זה הוחלט כאן, אנחנו רק הוצאת חשבוניות

שגית אפיק:  אנחנו ארבעה פרקים ניסחנו באון ליין תוך כדי שניסחנו גם הסתייגויות

משה פסל: זה לא היה שיח, זה היושב ראש ביקש

ינון אזולאי: מי יכול לענות מהאוצר לחבר הכנסת פסל בינתיים?      

אופיר כץ: יש פה ייעוץ משפטי של משרד האוצר?      

שגית אפיק: כן, שקד

ינון אזולאי: היא מנסחת

אופיר כץ: אנחנו פיצלנו בוועדת הכנסת, אם עכשיו אנחנו מעבירים את מה שהעברנו בוועדת הכסף, מה שפוצל פוצל, בלי הקרן, האם ניתן לגבות מהרשויות?      

משה פסל: האם ניתן להקים את הקרן ולהתחיל לגבות מהרשויות לפי מה שנשאר בחוק ההסדרים?      

שקד כסלו: היועצת המשפטית של הוועדה ענתה על השאלה הזו שוב ושוב

אופיר כץ: היא לא ענתה

משה סולומון: היא לא ענתה, היא רק חזרה על מספרי הסעיפים שפוצלו

שקד כסלו: היועצת המשפטית התייחסה לדברים

משה פסל: שמה? אז מה התשובה?      

אופיר כץ: סליחה, אני לא מקבל את התשובה הזאת

אופיר כץ:  הוא שאל אותך שאלה, את היועצת המשפטית של משרד האוצר, האם אפשר לגבות ברגע שזה עובר בלי מה שפיצלנו?      

שקד כסלו: אז אני אומרת, עשוי להיות קושי בלי סעיף 3 לבצע את שאר הפעולות של הקרן

שרן השכל: אפשר לגבות או אי אפשר לגבות?      

אופיר כץ: סעיף 3 זה הקמת הקרן

משה פסל: אז סעיף 3 מפוצל או לא מפוצל?      

משה סולומון: נכון, שהוא מפוצל, אדוני

משה פסל: הוא מפוצל ועשוי להיות קושי

משה פסל:  כאילו חברי הכנסת צריכים להצביע פה על הקושי, האם יש קושי או אין קושי

משה פסל:  הם לא יודעים האם מקימים את הקרן או לא

רותם ברמלי: נאמר פה גם על ידי היועצת המשפטית לוועדה –      

ינון אזולאי: אגב היא פה, חיה ונושמת, היא יכולה להגיד הכול בשמה

רותם ברמלי: זה בוודאי, אני רק אומר שהיא אמרה שהוועדה היא זו שתחליט

שגית אפיק: לא, אמר את זה היושב ראש

שגית אפיק:  זה לא ייאמן

שגית אפיק:  רותם, אמר את זה היושב ראש, אני אומר את מה שאני חושבת

שגית אפיק:  כשפיצלנו את הקרן בוועדת הכנסת הכוונה הייתה לפצל בין היכולת להקצות ולגבות בדרך הזו שהקרן למעשה נמצאת בהליך חקיקה רגיל

שגית אפיק:  עם זאת אמרנו, ככל שתהיינה הסכמות ביחס לנוסחה והנוסחה תחוקק הרי אך מובן מאליו שאפשר יהיה לחוקק גם את סעיפי הקרן ולאפשר את תחילתו של החוק

שגית אפיק:       אני חושבת, כפי שאמרה גם היועצת המשפטית של משרד האוצר, שיהיה קושי משפטי גדול לחוקק רק את הנוסחה בהיעדר הקרן

שגית אפיק:  הוועדה תצטרך למצוא לזה פתרונות ככל שהיא תחליט לעשות את זה

שגית אפיק:  אחד הפתרונות שאולי מופיע פה בנוסח זה הפתרון שהכספים לכאורה – הרי ייתכן גם מצב שבו מועצת הקרן לא תוקם מהיום למחר

שגית אפיק:  יש סעיף בפרק שכן נמצא שאומר שהכספים ינוהלו בדרך כזו או אחרת על ידי השרים, הוועדה תצטרך לקיים על זה דיון ולראות האם הסעיף הזה פותר את הקושי המשפטי, אני לא בטוחה שכן, אני חושבת שהקושי נשאר, הוועדה תצטרך לתת לדבר הזה פתרון

שגית אפיק:      אני מפנה את תשומת לב משרד האוצר לאמירה שאמר יושב ראש הוועדה, זה נכון שהוועדה יכולה להכניס סעיפים כאלה ואחרים במהלך ההכנה, אבל אני חושבת שההחלטה של ועדת הכנסת לייצר את הפיצול הזה הייתה דווקא כדי לא להכניס את הסעיפים האלה ובדיוק לשם כך נעשה הפיצול

אליהו (אלי) רביבו: ברשותך, גברתי היועצת המשפטית, אני נמצא בעוד פגישה באותו נושא בחוץ והבנתי שיש שיח לעניין הקמת הקרן וכל מהות הפיצול

אליהו (אלי) רביבו:  אני שואל שאלה אחת מהותית, האם לאור הפיצול מבצעים את כל ההליכים הידועים כרגע, מצביעים ונכנסים להליך חקיקה, האם בסופו של דבר ניתן לגבות את הכסף?      

קריאה: היא ענתה עכשיו שיהיה קושי משפטי

עופר בן אליעזר: היא אמרה שהכוונה בפיצול של החוק היה שאי אפשר יהיה לחלק

עופר בן אליעזר:  בעובדה של מה שקורה פה זה שיש קושי

אליהו (אלי) רביבו: יש לך כושר נבואי, השיח בחוץ נוגע בנקודה הזאת

שרן השכל: זה לא, זה משה פסל שאל אותה

שגית אפיק: אני עדיין אומרת שאי אפשר יהיה לחלק, אני רק אומרת, בהליך חקיקה ישנם סעיפים שונים שקיימים, הקושי המשפטי ככל הנראה לא יאפשר לחלק אלא אם כן הוא ייפתר על ידי הוועדה במהלך הדיונים

משה פסל: הוא לא יאפשר לחלק אבל לגבות הוא כן יאפשר?      

יצחק פינדרוס: היושב ראש אמר שכשנגיע לשם הוא - - -     

שגית אפיק: נכון, זה מה שאמרתי, הוועדה תצטרך להתייחס לשאלה הזאת

משה פסל: שגית, את דיברת על זה שיהיה קושי לחלק, זה אני מבין, השאלה - - -     

שגית אפיק: גם לגבות, אותו הדבר

ינון אזולאי: תודה רבה

ינון אזולאי:  יש נוסח

ינון אזולאי:  בבקשה, שקד

שרן השכל: הייתם חוסכים את כל הדבר הזה ופשוט עושים את זה מחר בבוקר

שרן השכל:  תקשיבו, זה פשוט ביזיון

יצחק פינדרוס: מחר בבוקר, אל תדאגי, יהיו הצבעות על זה

יצחק פינדרוס:  היא מוטרדת ממחר בבוקר, אני מבטיח לך שיהיו הצבעות

שרן השכל: עזוב, תכנס לחצי שעה, תעבירו, אתם יכולים לעשות הכול, אז מה זה משנה? חוקי, לא חוקי, ענייני, לא ענייני, טוב, לא טוב

משה פסל: היושב ראש, אני חושב שהאוצר צריך לדעת ולהבין, 120 מיליון שקל בשנה זה הצעה נדיבה מאוד, הצעה רצינית מאוד, אני מציע שהאוצר יקבל את 120 מיליון השקל האלה

ינון אזולאי: משה, אני ב-12 וחצי מסיים

ינון אזולאי:  שקד, בבקשה

שגית אפיק: לא מוסיפים נושאים חדשים בהסתייגויות ואתם התבקשתם על ידי הוועדה להביא סעיף שיפוי

משה סולומון: נדרשתם

ינון אזולאי: איזה מזל שאמרת את זה

משה סולומון: מילא כבודנו, אבל כבודה של הוועדה?      

ינון אזולאי: איזה כיף שאתם דואגים לנו

משה סולומון: אנחנו תמיד דואגים לסדר הדיונים

ינון אזולאי: אני יודע

משה סולומון: אדוני נתן לי רשות לשאול שאלה?      

ינון אזולאי: רגע, שקד רוצה להגיד לנו את הנוסח

שקד כסלו: אני אתן למתן הזדמנות להתייחס

ינון אזולאי: לא, לא להתייחס, או נוסח או לא

ינון אזולאי:  מתן, אתה רוצה להתייחס?      

מתן יגל: הבנו שהייתה בקשה מיו"ר הוועדה לעשות את זה

מתן יגל:  אנחנו קיימנו איתו שיח על הנושא ואנחנו מבקשים כרגע לא להביא נוסח

ינון אזולאי: אני רק רוצה לשים על השולחן דבר אחד, התבקשתם, לא קיימתם, זלזלתם בוועדה, חד וחלק

ינון אזולאי:  היושב ראש ביקש משהו, דרש משהו, קבע משהו, לא קיימתם את זה, מבחינתנו זלזלתם בוועדה

ינון אזולאי:  שיהיה ברור

ינון אזולאי:  זה לא מכובד, זה לא צורה וזו לא התנהגות לעשות את זה ולא משנה באיזה שעה במשך היום

ינון אזולאי:  תודה

שגית אפיק: ניחא לא הייתם מביאים נוסח מתוקן, אבל להביא נוסח מתוקן עם הדברים שאתם רוצים לתקן בלי הדברים שהוועדה מבקשת, זה לא הליך מקובל

מתן יגל: זה לא מתוך זלזול חלילה, זה מתוך מקום שזה בשיח - - -     

ינון אזולאי: בסדר

ינון אזולאי:  מבחינתי אין שום עניין, היושב ראש ביקש, זה נגמר

ינון אזולאי:       תודה רבה, הישיבה נעולה